**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



 God. XXIV. 5/svibanj 2019.

DUHOVNI RAT?

Knjige s pedofilskim i pornografskim sadržajem i svim vrstama seksualne nastranosti i silovanja, vulgarizmima, morbidnim pričama i idejama, mračnim svijetom besmisla, s brojnim samoubojstvima i smrtima, buntovništvima mladih, knjige pune nihilizma, cinizma, sarkazma nad tragičnim ljudskim sudbinama, natopljene zločestoćom, demonski nadahnutim fikcijama i blasfemičnim i antikršćanskim motivima, ušle su u kurikul Hrvatskoga jezika. Pod etiketom *slobode i autonomije* učitelja i nastavnika, na ime *preporuke suvremene književnosti* zbog *aktualizacije tema* iz klasične književnosti, radi *zanimljivosti*, *bliskosti* učenicima. Na osnovi anonimno provedenih elektroničkih anketa među nastavnicima i knjižničarima, koje je organiziralo Ministarstvo znanosti i obrazovanja najavivši unaprijed da neće obrađivati njihove osobne podatke niti ih objavljivati, što govori samo po sebi o ozbiljnosti i smislu ankete , a baca sumnju i na vjerodostojnost. Najavljena je kao osobna odluka ministrice Divjak zbog toga što se struka *nije uspjela dogovoriti* oko knjiga za izbornu literaturu. A nije uspjela jer su se pokušale ugurati upravo ovakve knjige bez znanstvenog, stručnog, pedagoškog legitimiteta. I sama je ministrica Divjak priznala kako ovakav odabir nije „uobičajena metoda“ . A akademik Slobodan Prosperov Novak od početka pojave prve verzije kurikula za Hrvatski jezik kritizirao je (uz mnoge druge) nestručnost i neznanstvenost toga uratka, nazvavši *Jokićev kurikulum* *tempiranom šuvarovskom bombom*.

Anketa je imala samo jedan zadatak, koji je uspješno izvršila – poslužila je kao krinka za rušenje svih temelja znanosti o književnosti, pedagoške struke i akademskih autoriteta te u obezvrjeđivanju književnosti kao umjetnosti, a prvenstveno kao sredstvo za uvođenje literature o kojoj je riječ. Ta literatura drugačije nije mogla proći, a njezin je cilj promijeniti svjetonazor generacija mladih koje stasaju. A da knjiga, književnost to može učiniti poznato je iz same literature (Pakao, Don Quijote, Patnje mladog Werthera, Gospođa Bovary, →

**BOŽJA RIJEČ – RIJEČ ŽIVOTA**

* U ono vrijeme reče Isus svojim učenicima: "Nije moguće da ne dođu sablazni, no jao onome po kom dolaze; je li s mlinskim kamenom o vratu strovaljen u more, korisnije mu je, nego da sablazni jednoga od ovih malenih. Čuvajte se!"*

 Lk 17, 1-2

*"Onomu naprotiv tko bi sablaznio jednoga od ovih najmanjih što vjeruju, daleko bi bolje bilo da s mlinskim kamenom o vratu bude bačen u more."*

 *"Pa ako te ruka sablažnjava, odsijeci je. Bolje ti je sakatu ući u život, nego s obje ruke otići u pakao, u oganj neugasivi. ako te noga sablažnjava, odsijeci je. Bolje ti je hromu ući u život, nego s obje noge bit bačen u pakao. ako te oko sablažnjava, iskopaj ga. Bolje ti je jednooku ući u kraljevstvo Božje, nego s oba oka biti bačen u pakao, gdje crv njihov ne gine niti se oganj gasi.*

 Mk 9, 41–48

→ Evgenij Onjegin…), ali i iz života književnika i njihovih svjedočanstva (Goethe, Dostojevski, Ujević, Šimić, Krleža…) Očito je planirana promjena u skladu s tvrdnjom Vesne Pusić da su mladi u Hrvatskoj „prekonzervativni„ i da „ tu nešto ne štima“ izrečenom na liberalnom forumu “Obrazovanje i kultura kao brana populizmu i radikalizmu”, održanom u veljači 2019. u organizaciji Građansko-liberalnog saveza ( GLAS-a), uz potporu Europske alijanse liberala i demokrata (ALDE).

Većina nastavnika i knjižničara vjerojatno nije ni vidjela popis predloženih izbornih djela za lektiru koji je Ministarstvo objavilo na svojim stranicama, vjerojatno neće koristiti ove knjige, sigurno ih većina njih nisu niti čitali, ali one su ovakvom anketom LEGITIMIRANE I LEGALIZIRANE u školskom sustavu i otvorile vrata takvoj literaturi bez ikakvih ograda i granica. I to u njihovo ime. .

Ovo je samo jedna mala sličica koja pokazuje kako se sve svodi na duhovni rat, čak i kada ljudi toga nisu svjesni, bili oni ateisti ili lažni kršćani, i kako u tom ratu valja izabrati stranu. A izabrati pakao, može samo duhovno slijep čovjek. Nikada kao danas nije bio slavljen razum, a nikad više odbacivan, nikada nije bila vidljivija istina, a nikada više prezirana! (M. G.)

**PRONAĐI SVOJ LIJEK**

** ***Upotrijebimo sve naše energije da spasimo naše duše i što više duša naših bližnjih.***

 *blaženi IvanMerz*

**POZIV NA TRIBINU**

**TEMA:**SABRANA DJELA blaženog Ivana Merza njegova intelektualna i duhovna baština u 6 svezaka\*

**PREDAVAČ: dr. BOŽIDAR NAGY, SJ**

**ČETVRTAK, 16. svibnja 2019. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

 UZ BLAGDAN NAŠEGA NEBESKOG ZAŠTITNIKA

 **Bez duhovnog života prestao bih bivstvovati**

*Dr. Dragutin Kniewald, Ivanov prijatelj, pripremajući 1923.g. molitvenik za katoličku mladež «Katolički đak», proveo je prethodno veliku anketu među katoličkim mladićima. Zamolio je i Ivana Merza, svoga dobrog prijatelja da mu odgovori na anketna pitanja. Odgovori, koji su se sačuvali u cijelosti, daju dragocjen uvid u Ivanovu dušu. Kad ih je pisao, Ivan je imao već 27 godina. U tim odgovorima Ivan nam daje  autoportret svoje duše. Donosimo ovdje samo one odgovore koji se odnose na tematiku ove knjige.*

*Što molim ujutro i uvečer?*

Ujutro: razmatranje 3/4 sata. Navečer: krunica, ispitivanje savjesti, pripravim materijal za razmatranje sljedećeg dana.

*Imam li vjerskih sumnji?*

Ne.

*Koja je moja glavna pogreška?*

Praecipitatio *(naglost)* u molitvi i radu.

*Kako sam je upoznao?*

Na duhovnim vježbama.

*Koja mi korist od sv. ispovijedi?*

Da lakše svladavam pogreške.

*Što mi je najteže kod sv. ispovijedi?*

Kazati grijehe protiv sv. čistoće.

*Koliko puta na godinu primam sv. Pričest?*

Dnevno.

*Što je duhovni život?*

Razmatranje o božanskim stvarima; sudjelovanje u unutrašnjem Božjem životu; postati u neku ruku Bog.

*Je li duhovni život meni potreban?*

Jest.

*Zašto?*

Jer bih bez njega prestao bivstvovati. Bez toga je pakao.

*Koje i kakve knjige najradije čitam?*

Filozofske (skolastičke) i teološke.

*Koje su mi knjige dosada  najviše koristile?*

Donat: Ethica,  Brevijar, Misal, Stari i Novi zavjet.

*Kakvu su mi korist donijele?*

Kanio se estetičko-literarnog gledanja na svijet i počeo promatrati život kakav je u stvarnosti, u koncepciji Stvoriteljevoj.

*Koje su mi knjige dosad najviše škodile?*

Dostojevski: Zločin i kazna. (20 god. života).

*Koju su mi štetu nanijele?*

Umislio si da i ja moram spašavati prostitutke, pa sam tako skoro nastradao.

……….

*Koju i kakvu ulogu igra u mom mladom životu nastojanje oko očuvanja čistog srca?*

Da nije bilo posebne zaštite Božje, možda bih svršio samoubojstvom, borba strahovito teška.

*Koje je po mojem mnijenju ili iskustvu najsigurnije sredstvo za očuvanje čistog života?*

Oduševljenje za sv. Crkvu, koje se temelji na poznavanju vjere. Dnevna sv. Pričest, sistematsko dnevno svladavanje tijela (u jelu, naglom ustajanju iz kreveta, redovita tjelovježba barem 10 minuta dnevno), te ne tražiti žensko društvo.

[O ljubavi i čistoći u zreloj dobi - Blaženi Ivan Merz](http://ivanmerz.hr/staro/sabrana-djela/ljubav-cistoca/15.htm)

[ivanmerz.hr/staro/sabrana-djela/ljubav-cistoca/](http://ivanmerz.hr/staro/sabrana-djela/ljubav-cistoca/15.htm)

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: a<http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr